JUMAL KÕNELEB
Tere ja tore näha taas!
Kuidas on, kas ma võin öelda, mida iganes sülg suhu toob?
Või kas peaksin ennast kontrollima?
Piibel, rääkides suhtlemisest ja sellest, kuidas tuleks rääkida,
on väga otsekohene.
Efeslastele 4:29 öeldakse näiteks nii selgelt:
"Ühtegi nurjatut sõna ärgu tulgu teie suust,
vaid rääkige ainult seda, mis on hea teiste ülesehitamiseks,
et kuuljad saaksid armu."
Päris selgesõnaline tekst.
Kui sa küsid sedasi, kas ma võin öelda, mida tahes,
siis muiudgi me võime öelda, mida tahes.
Aga kui meil õnnestub suhelda ülesehitavalt ja rahulikult,
et see tekitab sooja tunde, siis tekib ka turvatunne.
Kui meil koolis õnnestub sedasi suhelda,
et meil on soe, armastav ja rahulik ühendus,
siis on väga hea olla.
Samas aga, kohe, kui sellesse tekib süüdistamine või kibedus,
siis see tekitab kohe halva tunde ja hirmu.
Kirjakoht jätkub salmiga 31:
"Kõik kibedus ja raev ja viha ja kisa ja teotamine
jäägu teist kaugele eemale koos kogu kurjusega."
Kui rääkida suhtlemisest nagu me täna teemegi,
siis Piibel ütleb otse,
et meie suhtlemine peab olema ülesehitav ja hea.
Me peame olema ettevaatlikud, et me ei raevutseks
ega vihastaks nii palju, et hakkame kisama ja teotama.
Efeslastele 4:30 ütleb:
"Ja ärge kurvastage Jumala Püha Vaimu."
Suhtlemine, mis sisaldab viha, kisa ja kibedust,
teeb ka mind murelikuks.
See ei kurvasta üksnes Püha Vaimu,
vaid see tekitab igaühele ebakindla tunde.
Salm 32: "Olge üksteise vastu lahked, halastajad,
andestage üksteisele,
nii nagu ka Jumal on teile andestanud Kristuses."
Kuidas seda siis teha?
On sul mõni hea soovitus, kuidas saaksime oma kurssi muuta,
nii et me suhtlus oleks päriselt selline,
nagu Jumal tahab seda olevat.
Ma olen küll harjutanud ühte varianti, sest mul tekkis selle osas küsimusi,
kui Issand ütles meile ja ütleb Piiblis,
et me armastaksime teineteist ja käiksime armastuses.
Ma olin enne seda suhelnud viha, kibeduse, kisa ja teotuse kaudu.
- Ja süüdistamise kaudu. - Ka süüdistamise kaudu
Ja ma ei teadnudki, et on olemas ka mõni teine viis.
See on olnud minu jaoks suur küsimärk ja õppimise koht,
kuidas tuua esile oma muresid ja asju, mis mind ärritavad,
kui ma ei tohi kisada ja teotada?
Nii pidin õppima mina-keskset suhtlemist.
"Mina-keel" on termin psühholoogias. Kas võin sellest rääkida?
Muidugi.
See on üks variant paljudest, aga minu puhul see toimib.
On olemas kahte tüüpi suhtlemist.
Üks neist on SINA-keeles suhtlemine.
Sina-keeles suhtlemine on selline:
"Sa oled kogu aeg mingitel koosolekutel,
sa tuled alati nii hilja koju ja sul on alati telefon sisselülitatud.
Sa unustad kogu aeg asju."
Kuidas selline jutt tundub?
Tuleb tuttav ette.
See ei ole igatahes ülesehitav.
Fakt on see, et mul on mingi häda, mille tahan välja tuua.
Kuid kui ma toon selle välja süüdistades
ja alustan igat lauset sõnaga "Sina",
rääkides sinust ja sinu vigadest,
siis see ei ehita midagi üles, vaid see lammutab.
Ja enamasti vastab teine samasuguse suhtlusviisiga.
"Sa alati kurdad millegi üle ja muretsed täiesti ilma asjata."
Sellest süttibki tüli.
Sellest süttib tüli ja sõda. - Just. Siis läheb sõjaks.
Kuid sama muret võib väljendada ka teisiti.
Selleks tuleks kasutada mina-sõnumeid,
mis nõuavad veidi läbimõtlemist.
Süüdistav sina-keel tuleb meil iseenesest.
- See on meie loomuses.
Aga mina-keel on selline, et pean selle üle pisut mõtlema.
Ma pean enne peatuma hetkeks.
Sageli ma palvetan ja küsin Issandalt, kuidas ma peaksin seda tegema?
Kuidas ma seda ütlen?
Mina-sõnumeid alustatakse sõnaga "mina".
Selle asemel, et rääkida sinust ja sinu vigadest,
siis alustades sõnaga "mina" ma räägin oma vajadustest.
Ja just sellele ma peangi mõtlema. Mis mure mul on? Mida ma vajan?
Võin esmalt öelda: "Mul on üks asi, mis mind vaevab.
Oleks sul praegu aega rääkida?"
Mida sa vastaksid?
See oli nii viisakalt küsitud, et ma kindlasti leian aja. - Tõesti?
Räägi oma mure ära.
Esimene samm läks hästi.
"Minu jaoks on väga oluline,
et õhtune aeg peale kella kuute oleks nö vaba.
Minu jaos on väga tähtis, et saaksin mõelda teistsuguseid asju.
Nii ka häirib mind,
kui räägid sel ajal palju telefonitsi ja ajad kodus tööasju.
Vajan seda, et meil oleks täiesti vaba aeg.
Kas võiksid töötelefoni kella kuuest välja lülitada?"
Kuidas sa sellele reageerid? - Ka see on tuttav olukord.
Kui sa sedasi suhtled, siis see on ülesehitav.
Kas tõesti? - Jah.
Siin aga tulebki kenasti välja see,
et selline suhtlemine nõuab enesekontrolli.
See nõuab vaikseks jäämist ja mõtlemist
ja asja tuumaks ongi just see,
kas ma tahan vaikseks jääda, kas ma olen valmis peatuma
ja kas ma olen valmis mõtlema, mida ma tegelikult vajan?
Kas selline lähenemine sobis? - Igati.
Täiesti erinev eelmisest.
Mul ei tekkinud kaitsereaktsioonina koheselt soovi vastu rünnata.
No kuidas sa mulle vastad?
"Sobib.
Aga kas sulle sobib,
et mõne eriti tähtsa kõne puhul, mille pean vastu võtma,
lähen välja ja räägin seal?
Ütlen sulle ette, kui ootan mõnda sellist kõnet."
"Hea küll, see sobib."
Ei süttinud sõda ja me ei läinud riidu.
Asi sai lahendatud.
Seda võib harjutada väga mitmes asjas.
Võime võtta mõne teise näite.
Seda on tore teha, sest nüüd me suhtleme avatult.
"Mul on suvel väga palju paberitööd.
Pean suve jooksul korraldama kooli paberimajandust
ja mind häirib,
kui meil on samal ajal väga palju plaane ja muid tegemisi.
Kas võiksime planeerida ette,
mis nädalal me kuhugile reisile läheme?"
Anna mulle ka neid kaarte.
Kui ma valin nendest selle ja vastan sulle sina-sõnumiga:
"Sa mõtled kogu aeg ainult tööasjade peale!
Kas me siis puhata ei võigi?
Sa ei arvesta üldse sellega, mida mina vajan!"
Kuidas tundub? - Käed tõmbuvad rusikasse.
- Sellest tuleb sõda.
Kaitsemehhanismid käivituvad.
Proovime nüüd mina-sõnumit.
Ma pean natuke harjutama.
"Ma mõistan, et sul on palju tööd ja sa vajad rahu,
et teha tööasju rahus.
Aga minu jaoks on tähtis ka see, et meil oleks aega olla ka kahekesi
ning veeta puhkust.
Kas sobib siis, et võtame aega ja kavandame selle suve plaanid?"
No ikka sobib.
Või võtame selle teise sildi ette? - Ainult mitte seda!
Kõlab väga toredasti, et tahad midagi vahvat teha.
Nüüd ma sain sellest hoopis teistmoodi aru.
Küll on hea, et suveplaanid
said siin kaamerate ees selgeks räägitud.
See on konkreetne näide sellest,
kui erinevat vilja need keeled toodavad.
Mina-sõnumid on ka selles osas head,
et nende aluseks on vajaduste ja murede teadvustamine.
Muidugi võib selle väljendamine olla raske,
sest ma kardan ju teise reaktsiooni ja lihtsam on lihtsalt virutada.
Tuues esile oma vajadused, võid tunda end haavatavana,
aga samas see annab võimaluse vestelda
ja siis see ei ole enam ründav,
vaid see ehitab üles, mitte ei lammuta maha.
Me oleme seda harjutanud ja harjutasime ka just praegu
ning oleme kohe märganud, et mina-sõnumid on parem variant.
See on palju parem ja see on ka töökohal tähtis.
Töökohal tuleb ikka pidevalt ette konfliktseid situatsioone,
mida tuleb käsitleda.
Tavaliselt need tekivad väga äkitselt.
Mida paremini me õpime kogu kollektiivina ehitavalt suhtlema,
seda sujuvamalt kogu meie tööelu sujub.
Rääkisin just hiljuti ühe meie töötajaga,
kes küsis mult, kuidas oleks, kui esitaksin oma küsimuse sedapidi?
Olin nõus ja ta kasutas just seda mina-keelt.
Mõistsin koheselt, et selles loos oli mina-keel ülesehitav.
Ta siis harjutas seda. - Jaa, väga konkreetselt.
Võrratu!
Mul on üks teine töötaja, kelle jaoks see on täiesti uus teema
ja ta on küsinud päris mitu korda,
kas võiksin õpetada talle, kuidas seda tuleks teha.
No nüüd me õpetasimegi väga konkreetselt.
Neid mina-sina sõnumeid on küll väga lihtne meeles pidada,
aga veidi keerulisem ära õppida.
Seda sellepärast, et sina-keel on meile loomulik.
Kui laseme vihal ja raevul end juhtida,
juhivad need alati sina-sõnumite juurde.
See juhib alati sina-keelse suhtlemise juurde.
Mina-keeles suhtlemine nõuab seda,
et me ei lase oma lihalikul loomusel end juhtida,
vaid me laseme Vaimul end juhtida.
Piibel ütleb Koloslastele 3:8:: "Nüüd aga jätke teiegi maha see kõik:
viha, raev, kurjus, teotamine, siivutud sõnad oma suust."
Jätke see maha.
See on väga tähtis ja tähendab seda, et küsimus on meis ja meie valikus.
Jumal ei tee seda meie eest, vaid meie ülesanne on see ära panna.
Meie ülesanne on mitte minna kaasa viha ja raevuga,
vaid panna see ära.
Minu Piiblis on selle Koloslaste kirja 3. peatüki nimi "Kristlase uus elu".
Inglisekeelses tõlkes aga on see: "Riietu uue mina'ga".
Kristuses on meil uus mina.
"Nüüd ei ela enam mina, vaid Kristus minu sees.
Vana on möödunud, uus on asemele tulnud."
Kui Jeesus tuli me südamesse elama, tuli ka meie sisse midagi uut.
Paulus õpetab siin, kuidas selle uuega riietuda.
See tuleb selga panna. - Just nii.
See tuleb valida, otsekui valiks rõivaid.
Üks kristliku kooli õpetaja rääkis eriti hästi,
et sageli mõeldakse nii,
et Jumala omadused kasvavad meis kui iseenesest.
Kas siis palve kaudu või muul moel,
aga Piiblit tähelepanelikult uurides ta nägi,
et Piiblis räägitakse palju just sellest, et see on valik.
Me peaksime teadlikult mõned asjad maha jätma
ja teadlikult midagi muud selga panema.
Need väärtused ja suhtumised on miski,
millega riietume teadlikult.
Samuti need, mille me jätame maha.
Koloslastele 3:12:
"Rõivastuge siis nagu Jumala valitud pühad ja armastatud
südamliku kaastundega, lahkusega, alandlikkusega,
tasadusega ja pika meelega."
Need head isikuomadused ei sünni iseenesest.
Peame neisse ise rõivastuma.
Peame ise valima selle, et rõivastume neisse igal päeval.
Minu arust on seda tõeliselt tähtis meeles pidada.
Kirjakoht jätkub Koloslastele 3:13:
"Üksteist taludes ja üksteisele andestades..."
Andestades kasvõi 1000 korda päevas,
"...kui kellelgi on teise vastu kaebust.
Nii nagu Issand teile on andeks andnud,
nõnda tehke teiegi!
Aga üle kõige selle olgu armastus."
Soomekeelses tõlkes: "rõivastuge armastusega".
Otsustage käia armastuses.
Rõivastuge armastusega.
See, et minu seest ei tulva alati loomuomasel viisil armastust,
ei olegi lihtsalt minu isiklik probleem.
Iga kristlane peab rõivastuma armastusega.
Kas sina pead armastuse selga panema?
Muidugi on see alati teadlik valik. Jah. Nii see on.
"Ja teie südameis valitsegu Kristuse rahu,
millesse te olete kutsutud ühe ihuna.
Ja olge tänulikud!"
Jumal tahab meid kasvatada. See on lihtne tõde.
Jumal ei taha, et jätkame ja oleme alati sellised nagu varem.
See pole nii, et me ei saa midagi muuta.
Me saame muutuda.
Me saame muutuda,
valides teadlikult mina-sõnumitega suhtlemise
ja rõivastudes alandlikkuse, sõbralikkuse ja armastusega.
Need kõik on valikud.
Mõnikord see vajab harjutamist,
sest sina-sõnumid tulevad palju kergemini esile.
Jumal tahab aidata nii sind, mind kui Joyd selles.
Ta tahab aidata meid kõiki,
et saaksime päriselt suhelda hästi ja ülesehitavalt
ja luua häid suhteid.
Mitte sedasi, et teeme teineteisele haiget.
Siinkohal pole öelda muud, kui et hakkame aga harjutama!
- Kas teeme nii? - Teeme.
Aamen. Olge õnnistatud!
Palvetame koos sinuga
Aitäh taevane Isa,
et tahad õpetada meid päris konkreetselt.
Sa näed, Issand, kui kergelt me oleme otsesõnu lihalikud.
Me laseme oma tunnetel ja ka negatiivsusel valitseda.
Issand, õpeta meile enesevalitsust.
Aitäh, Issand, et võime igal päeval rõivastuda armastusega,
viisakusega ja sõbralikkusega.
Sa aitad meid selles ja annad selleks jõudu ning tarkust.
Aitäh, et me võime muutuda.
Me võime päriselt muutuda.
Aitäh, Issand, selle rõõmusõnumi eest,
et Sa tõesti tahad aidata meil muutuda.
See on täiega vägev!
Issand, Sa tead me suhetest kõike.
Me toome Su ette iga oma keerulise suhte.
Me näitame Sulle ja Sinu ees,
mis väljakutsed meil on
ja me palume,
et Sa tuleksid, Issand, sellesse probleemi.
Aitäh, Issand, et tuled selle suhte ja väljakutse keskele
ja aitad meid Jeesuse nimel.
Aitäh, Issand, et Sa valad välja oma tarkuse.
Sa oled öelnud Jaakobuse kirjas, et kui kellelgi on vajaka tarkusest,
siis see palugu seda Issandalt, kes kõikidele annab heldesti,
ega tee mingeid etteheiteid.
Aitäh, Issand, et võime usaldada seda, et Sa valad meisse tarkust.
Ka tööelus, kui vajame seal asjalikku ja viisakat käitumist.
Me vajame ülesehitavat käitumist.
Me toome oma töökohad ja kohad, kus on palju inimesi -
kogudused, kus oleme koos
ja kus võib samuti esineda väljakutseid.
Aitäh, Issand, et Sa aitad meil õppida ülesehitavat ja sõbralikku,
heasüdamlikku ning leebet üksteisega suhtlemise viisi.
Issand, kui mõni suhe on keerulisem, siis me palume Sind,
et Sa puudutaksid neid inimesi, kellega on keerulisem suhelda.
Aita ka neid Issand, Jeesuse nimel.
Issand, kõneta neidki,
et neilgi oleks motivatsiooni hea suhtlemise jaoks.
Issand, palun ka,
et Sa annaksid meile püsivust ja pikka meelt,
et me ei annaks alla.
Issand, Sa tead ka seda, et sageli oleme meie need,
kes püüame pidada lahenduse-keskseid vestlusi.
Aitäh, Issand, et Sa annad meile jõudu seista sirgelt keset tormi.
Aamen.
Just sirge seljaga.
Aamen.
Tahame tänada teid kõiki tagasiside ja eestpalveteemade eest.
On liigutav saada eestpalvesoove ja ühiselt võidelda.
Ükski olukord ei ole liiga suur ega liiga keeruline Jumala jaoks.
Kas ma võiksin ka anda televaataja kombel tagasisidet?
Vaatasin eile me enda saadet
ja kui me seal saate lõpus palvetasime,
ehk kui Jan ja Joy Cedercreuz palusid tervenemist televaatajaile,
siis ma ise sain lahti ühest valust, mis oli mind pikka aega vaevanud.
Seega Joy aitas Joyd. - Just.
Ma sain iseenda palve peale terveks!
Oli päris veider tunne, aga sedasi see juhtus.
Nii et tänu Jumalale "Jumal kõneleb" saadete eest!
Palvetame siis praegu ka, kui see juba sulle sedasi mõjus.
Aitäh, Issand, et Sa puudutad igaühte, kellel on valusid või mingi haigus.
Kui on psüühiliselt raske või masendus,
siis me tõuseme selle kõige vastu just praegu.
Sa oled andnud meile meelevalle,
nii et me käsime kogu valul ja meeleheitel lahkuda Jeesuse nimel.
Kuulutame täit tervist ja täielikku vabadust igale vaatajale
ja ka iseenesele! Aamen.
Kui keegi soovib rohkem infot meie töö kohta,
siis võib külastada ekraanil nähtavat kodulehekülge.
Seal on kirjas erinevaid võimalusi, kuidas osaleda meie töös.
Sealt saab tellida infolehte ja raamatuid, mis sind aitavad.
Selle kaudu saab ka infot meie imelise lasteaia ja kooli kohta,
milles me seda saadet praegu salvestame.
Olgem ühenduses ja olge õnnistatud!
Piibel ütleb Galaatlastele 6:6:
"Aga see, keda õpetatakse sõnaga, jagagu kõike head õpetajale."
Kui TV7 on telekanal, mis õpetab, aitab, julgustab ja toidab sind,
siis sa võid omalt poolt ka midagi vastu anda,
et see teletöö võiks jätkuda ja edeneda.
Helistades 900 1770 annetad 10 eurot.
Leiad vajaliku info ka: www.tv7.ee
Võid kasutada ka kontoandmeid, mida näed peatselt ekraanil.
Ole õnnistatud ja tea, et Jumal on alati Sinuga
ja Ta on alati Sinu poolel. Aamen.
Tõlge: Meeli ja Marko Martin
Annetustelefon: 900 1770 (hind 10) Swedbank EE052200221048388411 SEB pank EE441010220109461019 LHV pank EE747700771004169153 Maksesaaja: Taevas TV7